OzLabs/hebrew-wiki-articles huggingface dataset:
פילודנדרון

Philodendron bipinnatifidum
הפילודנדרון (Philodendron) הוא סוג צמח במשפחת הלופיים, הכולל כ-950 מינים. מינים רבים מסוג זה משמשים כצמחי נוי.

משמעות השם פילודנדרון היא ״אוהב עצים״ (בתרגום חופשי מיוונית: פילו- אוהב, דנדרון- עץ), וזאת עקב תכונה הנפוצה בצמחים רבים מהסוג פילודנדרון, שהיא היאחזות וצמיחה לאורך גזעי עצים אחרים, כלפי מעלה.

== תפוצה ==
מיני פילודנדרון רבים ניתן למצוא בבתי גידול באמריקה הטרופית ובאיים הקריביים. הם גדלים בעיקר באזורים לחים ביערות הגשם הטרופיים, אך ניתן למצוא אותם גם ליד ביצות על גדות נהרות, בצידי דרכים ועל סלעים חשופים. הם גדלים בגבהים שונים וניתן למצוא אותם בגובה פני הים ועד ל-2000 מטרים מעל פני הים. מינים של הפילודנדרון מטפסים לעיתים קרובות על צמחים אחרים, או על גזעי עצים בעזרת שורשי אוויר. הפילודנדרון גדל בקבוצות גדולות וצפופות ולא מאפשר לצמחים אחרים להשתלב בתוכו, דבר שהופך אותו לדומיננטי במערכת האקולוגית בה הוא גדל.

ניתן למצוא מיני פילודנדרון גם באוסטרליה, באיים באוקיינוס השקט ובאסיה, כמין פולש.

== מיני פילודנדרון נבחרים ==
{|
|
* פילודנדרון דו-נוצתי (Philodendron bipinnatifidum)
* פילודנדרון מטפס (Philodendron scandens)
* פילודנדרון קסאנאדו (Philodendron xanadu)
* פילודנדרון מאדים (Philodendron erubescens)
* Philodendron acutatum
* Philodendron crassinervium
* Philodendron gigas
* Philodendron melanochrysum
* Philodendron adamantinum
* Philodendron alliodorum
* Philodendron auriculatum
* Philodendron bipennifolium
* Philodendron black cardinal
* Philodendron chimboanum
* Philodendron consanguineum
* Philodendron cordatum
* Philodendron cruentospathum
* Philodendron davidsonii
* Philodendron devansayeanum
* Philodendron domesticum
* Philodendron ensifolium
* Philodendron evansii
* Philodendron eximium
* Philodendron fragrantissimum
* Philodendron ferrugineum
* Philodendron giganteum
* Philodendron glaucophyllum
|
* Philodendron gloriosum
* Philodendron gualeanum
* Philodendron hederaceum
* Philodendron herbaceum
* Philodendron hooveri
* Philodendron imbe
* Philodendron jacquinii
* Philodendron lacerum
* Philodendron lingulatum
* Philodendron mamei
* Philodendron marginatum
* Philodendron martianum
* Philodendron mayoii
* Philodendron maximum
* Philodendron microstictum
* Philodendron musifolium
* Philodendron nanegalense
* Philodendron opacum
* Philodendron ornatum
* Philodendron pachycaule
* Philodendron panduriforme
* Philodendron pedatum
* Philodendron pinnatifidum
* Philodendron pogonocaule
|
* Philodendron quitense
* Philodendron radiatum
* Philodendron recurvifolium
* Philodendron renauxii
* Philodendron riparium
* Philodendron robustum
* Philodendron rugosum
* Philodendron sagittifolium
* Philodendron santa leopoldina
* Philodendron selloum
* Philodendron scandens subsp. oxycardium
* Philodendron sodiroi
* Philodendron speciosum
* Philodendron sphalerum
* Philodendron squamiferum
* Philodendron standleyi
* Philodendron tripartitum
* Philodendron validinervium
* Philodendron ventricosum
* Philodendron verrucosum
* Philodendron victoriae
* Philodendron warscewiczii
* Philodendron wendlandii
|
|}

==קישורים חיצוניים==

* 

==הערות שוליים==

קטגוריה:צמחים שתוארו ב-1829
קטגוריה:טקסונים שתוארו בידי היינריך וילהלם שוט
קטגוריה:לופיים
קטגוריה:צמחי נוי
קטגוריה:צמחים פולשים
פילודנדרון שחרחר

פילודנדרון שחרחר (שם מדעי: Philodendron melanochrysum, שמשמעותו "פילודנדרון שחור-זהוב") הוא מין צמח מטפס מהסוג פילודנדרון, שמקורו באמריקה הטרופית, ומופץ בעולם כצמח נוי בזכות עליו הקישוטיים.

== תיאור ==
הפילודנדרון השחרחר הוא מטפס חזק, בעל עלים גדולים וקטיפתיים, שצבעם ירוק כהה עם עורקים מוזהבים. עם תמיכה טובה מסוגל הצמח להגיע לגובה של שלושה מטרים. בטבע הוא מצוי בפרו ובקוסטה ריקה. הוא מסתגל בקלות כצמח נוי לבית או לחממה. הצמח רגיש למזיקים כגון אקריות, כנימות מגן ותריפסים. הוא רעיל, ויכול להיות מסוכן לילדים ובעלי חיים.

==קישורים חיצוניים==

* [https://web.archive.org/web/20100921073947/http://www.plantcare.com/encyclopedia/black-gold-786.aspx Black Gold, Velour Philodendron], Plant Care

קטגוריה:לופיים
קטגוריה:צמחי נוי
A Reality Tour

A Reality Tour הוא DVD המתעד הופעה של הזמר דייוויד בואי משנת 2003 באירלנד.

A Reality Tour מסע ההופעות שנועד לקדם את אלבומו Reality התחיל באוקטובר 2003 ותר באירופה, צפון אמריקה, אסיה, ניו זילנד ואוסטרליה. רפרטואר השירים כלל את הלהיטים של בואי מכל השנים לצד שירים מאלבומו האחרון. סיבוב ההופעות אשר גרף רווחי שיא, תוכנן להימשך עד יולי 2004, אך בואי נאלץ לסיים אותו כחודש לפני הסיום המתוכנן, היות שחש ברע במהלך הופעה בגרמניה.<br />
לאחר מכן פרסם בואי כי עבר התקף לב קל אשר נוצר מעישון מסיבי ומסעי הופעות מפרכים.
מאז האירוע שב בואי להופיע אך במסורה.

בחודש ינואר 2010 הופץ CD תחת אותו השם המכיל שירים שלא הופיעו במהדורת ה - DVD.

== רשימת השירים ==
# Concert Introduction
# Rebel Rebel
# New Killer Star
# Reality
# Fame
# Cactus
# Sister Midnight
# Afraid
# All the Young Dudes
# Be My Wife
# The Loneliest Guy
# The Man Who Sold the World
# Fantastic Voyage
# Hallo Spaceboy
# Sunday
# Under Pressure
# ?Life on Mars
# Battle for Britain
# Ashes to Ashes
# The Motel
# Loving the Alien
# Never Get Old
# Changes
# I'm Afraid of Americans
# "Heroes"
# Bring Me the Disco King
# Slip Away
# Heathen
# Five Years
# Hang on to Yourself
# Ziggy Stardust
# Concert Credits

== משתתפי המופע ==
* דייוויד בואי - שירה, גיטרות, מפוחית, סטילופון
* ארל סליק - גיטרה
* ג 'רי לנארד - גיטרה
* גייל אן דורסי - גיטרה בס, קולות רקע
* סטרלינג קמבל - תופים
* מייק גרסון - קלידים, פסנתר
* קתרין ראסל - קלידים, כלי הקשה, גיטרה אקוסטית, קולות רקע

==קישורים חיצוניים==

קטגוריה:אלבומי הופעה מ-2004
קטגוריה:אלבומי דייוויד בואי
קטגוריה:דייוויד בואי - הופעות ב-DVD
קטגוריה:אלבומי הופעה באנגלית
Ziggy Stardust - The Motion Picture

Ziggy Stardust - The Motion Picture הוא DVD המתעד הופעה של הזמר דייוויד בואי משנת 1973 באנגליה.

לאחר הוצאת האלבום "Ziggy Stardust" יצא בואי לסיבוב הופעות עולמי בו הציג את עלייתו ונפילתו של כוכב הרוק החייזרי – זיגי סטארדסט. בתום המסע חזר בואי ללונדון להופעה המסיימת של הטור. הופעה זו זכורה במיוחד היות שלקראת סיומה אמר בואי "מכל ההופעות שבמסע הזה, הופעה ספציפית זו תישאר בזיכרוננו בעיקר, לא רק כי זו האחרונה שבו, אלא כי זו ההופעה האחרונה שאי פעם נבצע. תודה לכם."

אמירה זו הדהימה את הקהל ואף את הלהקה וגרמה למהומה בעולם הרוק.
זמן קצר לאחר מכן חזר בואי מהודעתו ושב לבמות.<br />
הופעה זו הופצה לראשונה ב-1983 על גבי קלטות וידאו, ובשנת 2003 יצאה מהדורת ה-DVD, במלאת 30 שנה להופעה.

==רשימת השירים==
#Opening Credits / Intro
#Hang on to Yourself
#Ziggy Stardust
#Watch That Man
#Wild Eyed Boy from Freecloud
#All the Young Dudes
#Oh! You Pretty Things
#Moonage Daydream
#Changes 
#Space Oddity
#My Death
#Cracked Actor
#Time
#The Width of a Circle
# Band introduction - spoken word
#Let's Spend the Night Together
#Suffragette City
#White Light / White Heat
# Farewell Speech - spoken word
#Rock 'n' Roll Suicide
#End / Credits

==נגני המופע==
*דייוויד בואי – שירה, גיטרה, מפוחית
*מיק רונסון – גיטרה, קולות
*טרבור בולדר – באס
*מיק "וודי" וודמנסי – תופים
*רובין לאומלי – פסנתר

==קישורים חיצוניים==

קטגוריה:דייוויד בואי - הופעות ב-DVD
קטגוריה:אלבומי הופעה באנגלית
Philodendron crassinervium

Philodendron crassinervium הוא מין צמח נוי, מסוג פילודנדרון, ממשפחת הלופיים שמוצאו ממזרח ברזיל. לפילודנדרון זה מעין עורק אמצעי בולט, ועלים לא רחבים (עד 10 סנטימטר), בצורת רומח, המסוגלים להגיע עד לאורך של מטר אחד. לצמח שורשי אוויר בצבע אדום, ההופכים בהדרגה לחום כהה.

הצמח פורח בפרחים בעלי מתחל לבן שבתחתיתו הוא אדום. האשבול (spadix) מגיע לאורך של 20-25 סנטימטר.
יש לזרוע את זרעי ה- Philodendron crassinervium בעומק של כ- 2 מילימטר בתוך תערובת אדמה ורקבובית, ובטמפרטורה של כ- 25 ° C. הזרעים נובטים תוך 30-120 ימים. 

== ראו גם ==
* פילודנדרון

==קישורים חיצוניים==

קטגוריה:צמחים שתוארו ב-1837
קטגוריה:טקסונים שתוארו בידי ג'ון לינדלי
קטגוריה:לופיים
קטגוריה:צמחי נוי
קטגוריה:ברזיל: צומח
M10 וולברין

משחית הטנקים M10 (באנגלית: M10 Tank Destroyer) הוא משחית טנקים אמריקאי שפותח במהלך מלחמת העולם השנייה. ה-M10 זכה לכינוי וולברין (באנגלית: Wolverine, גרגרן) בצבא הבריטי. גרסה בריטית של ה-M10, אשר החליפה את תותח ה-76 מ"מ המקורי בתותח 17 ליטראות בריטי, כונתה אכילס.

== פיתוח ==
פיתוחו של הוולברין נבע מהצורך הטקטי האמריקאי לספק כוחות שריון שייעודם הוא לוחמת טנקים. בעוד שטנקים בינוניים וכבדים פעלו ככוחות תמיכה לחי"ר וככוחות הבקעה, היה צורך בכוח עתודה שהיה מסוגל להיכנס לקרב במהירות ולהתמודד עם התקלות בטנקי אויב. טקטיקות התמרון האגרסיביות שיועדו לוולברין, דרשו ממנו להיות מהיר וקל, אך, באותה עת בעל תותח חזק מספיק כדי להתמודד עם טנקי האויב בהצלחה.

קודמו של הוולברין לפיתוח היה ה-T35 (תומ"ת), שהיה בבסיסו הכלאה של תובת M4A2 וצריח של M6. דגם זה נפסל משום ששריונו לא היה משופע מספיק כדי להתמודד עם יעוד הכלי. השלב הבא היה פיתוחו של ה-T35E1, שכלל את תיקון הדרישות של צבא ארצות הברית ובעיקרן הוספת שריון משופע בצידי התובה וקיבל את כינויו הייעודי M10 וולברין כאשר הוחלף הצריח הכבד בצריח משושה פתוח ובעל משקולת אחורית לשיווי משקל כנגד התותח.

מאז פיתוחו, שירת הוולברין בכל אזורי הלחימה במלחמת העולם השנייה. הוא שירת בצבאות בעלות הברית בזירת האוקיינוס השקט ובזירה האירופית. סך הכול יוצרו 6,706 יחידות של דגמי הכלי השונים. לקראת סוף המלחמה הפך הוולברין למיושן ביחס למשמידי הטנקים שנוצרו אחריו, כגון ה-M36 ג'קסון, שהתמודדו טוב יותר מול הדור המתקדם יותר של טנקים גרמניים.

== חימוש ==
חימושו של הוולברין היה תותח 3 אינץ' (76.2 מ"מ) מסוג M1918 כאשר התחמושת הייעודית ללוחמת טנקים הייתה פגז חודר שריון מסוג M79, אך גם תחמושת מסוגים נוספים.

לצד החימוש העיקרי נשא הוולברין מקלע כבד מסוג M2 בראונינג (12.7 מ"מ) כמקלע נגד חי"ר וכנגד מטוסים.

== משתמשים ==
* ארצות הברית
* בריטניה
* צרפת
* מצרים
* ישראל
* הפיליפינים

== גרסאות ==
* M10 - הגרסה הראשונית, ג'נרל מוטורס, בעלת מנוע דיזל ותובת M4A2
* M10A1 - גרסה המיוצרת על ידי פורד, בעלת מנוע בנזין GAA ותובת M4A3
* אכילס (או בשמו המלא "תותח מתנייע, 17 ליטראות, אכילס") - גרסה בריטית, על בסיס שני הדגמים, בה הוחלף תותח ה-76 מ"מ המקורי בתותח 17 ליטראות רב עוצמה. האכילס שירת בצה"ל בשנותיו הראשונות, כחלק מניסיון ליישם את רעיון משחית הטנקים בחיל השריון.
* M35 - דגם המשמש כטרקטור ארטילרי והוסר ממנו הצריח

==תמונות==
<gallery>
M10-Achilles-latrun-1.jpg|משחית טנקים M10 אכילס, בעל תותח 17 ליטראות
American tank firing.jpg|משחית טנקים M10 של הצבא האמריקאי בפעולה, 1944
</gallery>

== קישורים חיצוניים ==

קטגוריה:גרסאותיו של טנק השרמן
קטגוריה:משחיתי טנקים אמריקאיים
עפרוניים

[[עפרוני אדום-זנב]]
[[צחיחנית החרמון]]
[[זרעית השדה]]
עפרוניים (שם מדעי: Alaudidae) היא משפחה של ציפורי שיר. כל מיני העפרוניים מצויים בעולם הישן, וגם בצפון אוסטרליה ובמזרחה. רק מין אחד, צחיחנית חרמון, נפוץ ביבשת אמריקה. אזורי הגידול משתנים במידה רבה, אך מינים רבים חיים באזורים יבשים יחסית.

==תיאור המשפחה==
אורך העפרוניים נע בין 12 ל-24 ס"מ, ומשקלם – בין 15 ל-75 גרם. רוב המינים בונים את קניהם על הקרקע. צבעיהם – בגוונים של אפור, חום וצהוב – דהויים בדרך כלל ומשמשים כצבעי הסוואה מפני טורפים, בעיקר כשהם מקננים על הקרקע.

לעפרוניים יש קריאות משוכללות יותר מרוב הציפורים האחרות, והם שרים בראוותנות בזמן תעופה. באמצעות שירה זו הזכרים מושכים נקבות וגם מגינים על הטריטוריה שלהם. השירה המיוחדת של העפרוניים, בשילוב התפשטותם באזורים מאוכלסים בני אדם, תרמה רבות לחשיבותם בספרות ובמוזיקה.

==מיון המשפחה==
*סוג Mirafra
*סוג Pinarocorys
*סוג Heteromirafra
*סוג Certhilauda 
*סוג Chersomanes 
*סוג צחיחן (Eremopterix)
*סוג Ammomanes 
*סוג Alaemon 
*סוג ומין יחיד עפרוני עב-מקור (Ramphocoris clotbey)
*סוג Melanocorypha 
*סוג עפרונן (Calandrella)
*סוג Spizocorys 
*סוג עפרוני ערבה (Eremalauda)
*סוג ומין יחיד Chersophilus duponti
*סוג Galerida 
*סוג ומין יחיד Pseudalaemon fremantlii
*סוג ומין יחיד חוגת עצים (Lullula arborea)
*סוג זרעית (Alauda)
*סוג צחיחנית (Eremophila)

==קישורים חיצוניים==

* 

*
קטגוריה:טקסונים שתוארו בידי ניקולס אילוורד ויגורס
קטגוריה:בעלי חיים שתוארו ב-1825
פילודנדרון דו-נוצתי

שורשי אויר של פילודנדרון דו-נוצתי
פילודנדרון דו-נוצתי (שם מדעי: Philodendron bipinnatifidum) הוא מין צמח מהסוג פילודנדרון, שמוצאו בדרום אמריקה (בוליביה, ברזיל, פרגוואי). בזכות עליו הגדולים והמבריקים הוא משמש כצמח נוי בגינות-צל ובעציצים בבית ובמרפסת.

==תיאור==
הפילודנדרון הדו-נוצתי הוא צמח תדיר-ירק הגדל באזורים מוצלים או מוצלים למחצה. עליו גדולים (עד לאורך כ-80 ס"מ), ומפורצים בדומה למבנה דו-נוצתי, ומכאן שמו. פרחיו קטנים ולבנים וערוכים בשזרה עטויה מתחל, ירוק בצידו החיצוני וקרם בצידו הפנימי. בתנאי גידול אופטימליים הצמח יכול להגיע עד לגובה של 3 מטרים, כשהוא נאחז בתמיכות (קירות, קורות, עצים) בעזרת שורשי אוויר עבים.

==קישורים חיצוניים==

* [https://web.archive.org/web/20100126071810/http://www.ubcbotanicalgarden.org/potd/2008/05/philodendron_bipinnatifidum.php פריחת פילודנדרון דו-נוצתי] באתר הגן הבוטני של אוניברסיטת קולומביה הבריטית.

קטגוריה:לופיים
קטגוריה:צמחי נוי
תנין קובני

תנין קובני (שם מדעי: Crocodylus rhombifer) הוא תנין בגודל בינוני, אורכו 2.4 מטר בממוצע. הוא מצוי אך ורק בקובה בביצות ספאטה ובאי איסלה דה לה חובנטוד. בעבר היה מצוי בכל אזור הקאריביים, אך כיום מין זה מצוי בסכנת הכחדה חמורה.

למין זה מספר מאפיינים המייחדים אותו משאר התניניים, כגון, צבע עור בהיר של הבוגרים, קשקשים קשים יותר ורגליים ארוכות וחזקות. התנין הקובני הוא הטריטוריאלי ביותר מבין התניניים ואולי אף החכם מביניהם.

==תפוצה==
שטח המחיה של התנין הקובני הוא הקטן ביותר מבין כל התניניים. ניתן למצוא אותו אך ורק בקובה בביצות ספאטה שבצפון-מערב המדינה ובאיסלה דה לה חובנטוד. בעבר היה נפוץ גם באיי קיימן ובאיי בהאמה. התנין הקובני מעדיף אזורי מים מתוקים כמו ביצות ונהרות ורק לעיתים נדירות הוא שוחה במי ים מלוחים.

==מאפיינים==
אורכו הממוצע של התנין הוא כאשר בוגרים בדרך כלל אינם גדולים מ-. הזכר גדול מהנקבה. בעבר היו פרטים בוגרים שהגיעו אף לאורך 5 מטר, אך כיום הם נדירים מאוד.

התנין הקובני הוא שחיין חזק וכן מיומן בהליכה ובזינוק מה שגורם להם להיות מהירים במידה שווה בתוך המים ומחוצה להם.

==תזונה==
תנינים צעירים ניזונים מדגים קטנים, פרוקי-רגליים וסרטנאים. תנינים בוגרים ניזונים מיונקים קטנים, דגים וצבים. יש להם שיניים קהות המאפשרות להם לרסק את השריון של הצבים אותם הם צדים. התנין הקובני משתמש אף בטכניקת הזינוק אכילה בדומה לאליגטור אמריקני. על ידי שימוש בזנבם החזק הם מסוגלים לקפץ מהמים ולתפוס את טרפם הנמצא על ענפים נמוכים מעל המים.

==מצב שימור==
התנין הקובני הוא מין בסכנת הכחדה חמורה ונמצא ברשימת CITES קטגוריה 1. אזור מחייתו הקטן הופך אותו לפגיע במיוחד. אויבו העיקרי של התנין הוא האדם, שצד אותו באופן שיטתי עד לכדי הכחדה ושפגע באזורי המחיה שלו. סכנה נוספת נשקפת מהתנין האמריקני שמכליא עימו ובכך פוגע בטוהר הגנטי של המין.
כיום מוערך שבין 3,000–6,000 פרטים חיים בטבע בשטח שאזורו 300 קמ"ר באזור הדרום-מערבי של הביצה.
על מנת להימנע מהכחדה מלאה בטבע, באפריל 2015 נשלחו מגן חיות בסטוקהולם, שוודיה אל קובה תנינים על מנת שישוחררו לבסוף בטבע.

==קישורים חיצוניים==

* [http://www.iucnredlist.org/apps/redlist/details/5670/0 תנין קובני] באתר [http://www.iucnredlist.org/ הרשימה האדומה של IUCN]
* [http://www.flmnh.ufl.edu/cnhc/csp_crho.htm תנין קובני]

==הערות שוליים==

קטגוריה:בעלי חיים שתוארו ב-1807
קטגוריה:טקסונים שתוארו בידי ז'ורז' קיווייה
קטגוריה:תניניים
קטגוריה:קובה: זוחלים
קטגוריה:קובה: בעלי חיים אנדמיים
קטגוריה:זוחלים: טורפי-על
קטגוריה:מגה-פאונה של אמריקה הצפונית
Diamond Dogs

Diamond Dogs הוא אלבום קונספט של המוזיקאי דייוויד בואי משנת 1974.

במקור תכנן בואי להעלות הפקה מוזיקלית תאטרלית שתתבסס על הרומן "1984" מאת ג'ורג' אורוול, אך כשנתקל בבעיות של זכויות (מצד אלמנתו של אורוול), זנח בואי את הרעיון ופנה להקלטת אלבום אולפן "רגיל" המתכתב עם ספרו של אורוול, ניתן למצוא באלבום שיר בשם הספר: 1984, ושיר בשם Big Brother - מושג מתוך הספר.

שיר אחר באלבום, "We Are the Dead", הוא למעשה שורה שאומר גיבור הספר 1984 וינסטון לבת זוגו ג'וליה לפני שאנשי משטרת המחשבות מגיעים ואוסרים אותם. הלהיט הגדול ביותר מתוך האלבום Diamond Dogs הוא Rebel Rebel, אשר זכה לגרסה מחודשת באלבומו של בואי משנת 2003 - Reality

== שירי האלבום ==
* כל השירים נכתבו בידי דייוויד בואי למעט ההערות בסוגריים.

# Future Legend (Richard Rodgers) – 1:05
# Diamond Dog – 5:56
# Sweet Thing – 3:39
# Candidate – 2:40
# Sweet Thing (Reprise) – 2:31
# Rebel Rebel – 4:30
# Rock 'n' Roll with Me - (David Bowie; Bowie, Warren Peac) – 4:00
# We Are the Dead – 4:58
# 3:27 - 1984
# Big Brother – 3:21
# Chant of the Ever Circling Skeletal Family – 2:00

== משתתפים ==
* דייוויד בואי - שירה, גיטרה, סקסופון, סינתיסייזר מוג, מלוטרון, מפיק מוזיקלי, ערבול צליל
* מייק גרסון - קלידים
* הרבי פלאורס - בס
* טוני ניומן - תופים
* איינסלי דנבר - תופים
* אלן פארקר - גיטרה ב "1984"
* טוני ויסקונטי - תזמור, ערבול צליל
* קית הארווד - טכנאי קול

== קישורים חיצוניים ==

* 

קטגוריה:אלבומי 1974
קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומים שהוקלטו באולפני אולימפיק
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת RCA רקורדס
Tonight

Tonight הוא אלבום אולפן של המוזיקאי דייוויד בואי משנת 1984.

באלבום מתארחים הזמרת טינה טרנר בשיר הנושא, ואיגי פופ בשיר Dancing with the Big Boys. כמו כן כלולה בו גרסת כיסוי של בואי לשיר God Only Knows של להקת The Beach Boys.

בואי קיווה לשחזר את ההצלחה של האלבום הקודם Let's Dance, אותו הוציא שנה קודם לכן, אך Tonight לא עמד בציפיות. הווידאו קליפ החדשני של השיר Blue Jean נמשך 21 דקות. קליפ זה זיכה בואי בפרס גראמי היחיד שלו.

== רשימת שירים ==
* כל השירים - דייוויד בואי למעט הערות בסוגריים:

# Loving the Alien – 7:11
# 4:11 - Don't Look Down (איגי פופ, ג'יימס ויליאמסון)
# 3:08 - God Only Know (בריאן וילסון, טוני אשר)
# 3:46 - Tonight (בואי, פופ)
# 3:12 - Neighborhood Threat (בואי, פופ)
# Blue Jean - 3:11
# Tumble and Twirl - 5:00
# 2:34 - I Keep Forgettin (ג'רי ליבר, מייק סטולר)
# 3:34 - Dancing with the Big Boys (קרלוס אלומר, בואי, פופ)

== משתתפים ==
* קרלוס אלומר: גיטרות
* דרק ברמבל: גיטרה בס, גיטרה, סינתיסייזר, קולות רקע
* כרמיין רוחאס: גיטרה בס
* סמי פיגרואה: כלי הקשה
* עומר חכים: תופים
* גיא סנט ואנג': מרימבה
* רובין קלארק, ג'ורג' סימס, קרטיס קינג: שירה
* סטנלי הריסון: סקסופון אלט, סקסופון טנור
* סטיב אלסון: סקסופון בריטון
* לני פיקט: סקסופון טנור, קלרינט
* אריף מרדין: תזמור מחרוזות Synthesizers
* טינה טרנר: שירה - Tonight
* איגי פופ: שירה - Dancing with the Big Boys

==קישורים חיצוניים==

קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת EMI
ז'אן ז'אק גוסו גוסו

ז'אן-ז'אק גוסו גוסו (בצרפתית: Jean-Jacques Gosso Gosso; נולד ב-15 במרץ 1983 באביג'אן שבחוף השנהב) הוא כדורגלן עבר ששיחק כקשר אחורי.

==קריירה==
בשנת 2003, ייצג את חוף השנהב באליפות העולם לנבחרות צעירות. בעונת זכה באליפות מרוקו עם קבוצתו, וידאד קזבלנקה.

בשנת 2006, הגיע גוסו גוסו לישראל כדי להיבחן בקבוצת מכבי תל אביב. העברת השחקן לא בוצעה, מכיוון שמכבי לא הגיעה להסכמה בעניין סכום דמי העברה שקבוצתו וואידד קזבלנקה הגישה. לאחר מספר חודשים, הגיע גוסו שוב לישראל כדי להיבחן בקבוצת מועדון ספורט אשדוד שהגיעו להסכמה בעניין דמי ההעברה של השחקן, ולבסוף קנתה את כרטיסו והחתימה אותו בינואר 2007 על חוזה לעונה וחצי. במשחק הליגה הראשון שלו במחזור ה-15, פגש גוסו את מכבי תל אביב. בסך הכל שיחק באשדוד עונה וחצי (43 משחקים) וכבש שני שערים.

ב-8 ביולי 2008, הגיע גוסו גוסו להבחן בקבוצת מונקו מהליגה הצרפתית. ב-22 ביולי 2008 הוחתם לשלוש שנים בקבוצה, ששילמה לאשדוד סכום המוערך במיליון דולר. בשלוש שנותיו בקבוצה רשם גוסו גוסו 61 הופעות ושער אחד.

החל מיולי 2011 משחק גוסו גוסו בליגת העל הטורקית. תחילה שיחק באורדוספור, ובאוקטובר 2012 שוחרר מהקבוצה. בינואר 2013 הצטרף לקבוצת מרסין אידמניורדו, אך לא הצליח לסייע לה להינצל מירידה לליגת המשנה. ביולי 2013 חתם בגנצ'לרבירליגי. בשנת 2015 עבר לשחק בקבוצת גזטפה.

גוסו גוסו הוא שחקן נבחרת חוף השנהב החל משנת 2008, במדיה שיחק בגביע אפריקה לאומות 2010 וגביע אפריקה לאומות 2012.

==קישורים חיצוניים==

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:אביג'אן: כדורגלנים
קטגוריה:כדורגלני וידאד קזבלנקה
קטגוריה:כדורגלני מועדון ספורט אשדוד
קטגוריה:כדורגלני מונקו
קטגוריה:כדורגלני גנצ'לרבירלי
קטגוריה:כדורגלני גזטפה
קטגוריה:כדורגלנים זרים בישראל
קטגוריה:כדורגלני נבחרת חוף השנהב
קטגוריה:ספורטאים זרים במרוקו
קטגוריה:ספורטאים איבוארים בישראל
קטגוריה:ספורטאים איבוארים בצרפת
קטגוריה:ספורטאים איבוארים בטורקיה
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2012
קטגוריה:איבוארים שנולדו ב-1983
אלעזר הזקן

אלעזר הזקן הוא דמות המופיעה בספר מקבים ב', שם מסופר שניסו להאכיל אותו בשר חזיר, ולאחר שסירב נהרג.

== הסיפור ==
על פי ספר מקבים ב', בתחילת חורף שנת 167 לפנה"ס פרסם אנטיוכוס הרביעי שורה ארוכה של גזרות (גזירות השמד) שכוונו נגד הדת היהודית: הן נועדו למנוע את קיום המצוות, ולהכריח יהודים לעבוד עבודה זרה.

כחלק מגזרות אנטיוכוס, הכריחו השלטונות את היהודים לעבוד לאלילים ולהקריב להם קורבנות ואף לאכול בשר חזיר. אלעזר הזקן, שהיה אחד מנכבדי העם, צווה לאכול מבשר החזיר וסירב; הציעו לו לאכול בשר טהור, אולם הוא סירב משום מראית עין, ובשל סירובו זה הוצא להורג:

הסיפור נזכר גם בספר מקבים ד'. בשני הספרים, מקבים ב' וד', מיד אחרי סיפורו של אלעזר מופיע סיפורה של האישה ושבעת בניה, שניהם כמופת למוות על קידוש השם.

בפיוט "אודך כי אנפת בי ותשב" מהיוצרות לשבת חנוכה המתאר את גזרות היוונים וההצלה מהם, מופיע סיפורו של אלעזר הזקן.

בנצרות הקתולית והאורתודוקסית, נחשבים אלעזר, חנה ובניה לקדושים, ויום החג שלהם הוא 1 באוגוסט.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אישים שהוצאו להורג בארץ ישראל
קטגוריה:חנוכה
קטגוריה:קדושים נוצרים
אקי ירושלים

אקי ירושלים (לאדינו Aki Yerushalayim - "כאן ירושלים") הוא כתב עת בלאדינו, אחת היוזמות של עמותת "ספרד" - העמותה לשימור, טיפוח ולהפצת המורשת היהודית-ספרדית של מגורשי ספרד וארצות פזוריהם.

עיתונים בלאדינו יצאו לאור בעבר הרחוק בריכוזים בהם חיו יהודים ספרדיים דוברי לאדינו. אך שלא כמו אותם עיתונים שהביאו בעיקר דברי חדשות לצרכני השפה ולדובריה, מביא כתב העת "אקי ירושלים" תיעוד תרבותי, ספרותי ופולקלורי אודות תרבות הלאדינו עצמה ותולדותיה, מתוך רצון לשמר את הזיכרון ואת התרבות.

כתב העת יצא לאור ב-4 באפריל 1979 כביטאון של מדור הלאדינו ברשת הרדיו של קול ישראל. החל משנת 1986 הופיעה עמותת "ספרד" כשותפה בהוצאת הביטאון ומשנת 1992 עד 2015 עמדה מאחורי הוצאתו. מאז הקמתו עורך את הביטאון משה שאול ששימש כמנהל שידורי הלאדינו בקול ישראל, ושימש כסגן יו"ר הרשות הלאומית לתרבות הלאדינו.

בחלוף השנים התרחב כתב העת, שיפר את עיצובו הגרפי והגביר את תדירות הופעתו: כשלושה גיליונות בשנה בני יותר ממאה עמודים. במקביל לכך משמש הביטאון במה ליוצרים ותיקים וחדשים בלאדינו ומתפרסמים בו מאמרים קצרים, מדורי תרבות, סקירות על פעילויות בתחום חקר ותרבות הלאדינו וכן שירים וסיפורים מקוריים. הביטאון הוא כתב העת היחיד בעולם המופיע כולו בשפת הלאדינו. כתב העת יוצא בתעתיק של אלפבית לטיני.

בזמן מגפת הקורונה דווחה עלייה בשימוש באתר המגזין, לאור התעוררות מחדש של העניין בשפה.<ref></ref>

==ראו גם==
* שלום (כתב עת)

==קישורים חיצוניים==
* 

==הערות שוליים==

קטגוריה:עיתונים בלאדינו
קטגוריה:ישראל: כתבי עת
מסלניצה

"מסלניצה", [[בוריס קוסטודייב, 1919 (מוזיאון איסאק ברודסקי, סנקט פטרבורג.]]
מסלניצה (ברוסית: Ма́сленица, ברוסינית: Fašengy) הוא חג סלאבי עממי הנחוג ברוסיה, באוקראינה, בלארוס וארצות סלאביות נוספות בשבוע האחרון שלפני התענית (היינו בשבוע השביעי שלפני חג הפסחא).

==מקורות החג==
החג קדום ביותר, מקורותיו פגניים וקדמו להתפשטות הנצרות ברוסיה. על פי המיתולוגיה הסלאבית, מוקדש החג לשמש, ומסמל את ניצחונה ואת סיום החורף.

בעקבות הגעת הנצרות לרוסיה הפך החג לחלק מחגי התענית. על פי המסורת הנוצרית הרוסית אורתודוקסית, כבר בשבוע זה מתחילים לקבל את חלק ממנהגי התענית (בשל צליבת ישו), ואכילת בשר אסורה. מסיבה זו מכונה החג "מיָאסוֹפוּסטנָאיָה נִדֵליָה" ("мясопустная неделя") - "שבוע צום-הבשר".

==מסורות==
חגיגות מסלניצה ב[[כיכר הפדרציה במלבורן שבאוסטרליה. דמות הקש שבתמונה היא "קוסטרומה" או "הגברת מסלניצה".]]
"יום שלישי של מסלניצה, ליד [[לאוורת טרויצה", מעשה ידי בוריס קוסטודייב, 1916, גלריית טרטייקוב.]]
המאכל המסורתי של החג משתנה מאזור לאזור. בין הנפוצים הם הבליני, מעין פנקייקים ממולאים בגבינה, וכן מאכלי חלב שונים נוספים. מקורה של אכילת מחבתיות בחג קדומה, וככל הנראה קשורה למקורו הפגאני של החג כחג השמש - המאכל העגול והזהוב מסמל את השמש. המחבתיות עשויות מחמאה, ביצים וחלב, אשר אכילתם אסורה בשבוע לאחר מכן - בשל התענית.

מנהגים נוספים של החג כוללים נשף מסיכות ומרוץ מזחלות. באזורים שונים של רוסיה התפתחו מסורות שונות לימי השבוע, כגון יום אחד המוקדש לביקור קרובים, יום אחר לביקור חברים, יום בו נערכת תהלוכה עם בובות קש ויום המוקדש למרוץ המזחלות. מנהג אחר כולל שריפת בובת הקש המכונה "הגברת מסלניצה" ביום האחרון של השבוע, ערב תחילת התענית.

==יום ראשון של הסליחה==
היום האחרון של השבוע מכונה "יום ראשון של הסליחה", והוא מסמל את תחילת התענית. על פי המנהג, בתפילת הערבית של יום זה מבקשים המתפללים סליחה אחד מרעהו, ומכאן שמו של היום. יום זה הוא היום האחרון בו מותר לנוצרים הרוסים-אורתודוקסים לאכול מוצרי חלב (בשל התענית), ולכן הוא נקרא גם "יום ראשון של מוצרי החלב".

==מנהגים מודרניים==
במהלך שנות השלטון הקומוניסטי בברית המועצות לא ראו השלטונות בעין יפה את חגיגת החג, אולם מנהגי אכילת מאכלי חלב בשבוע זה נשתמרו.

בעקבות נפילת ברית המועצות חודשו התהלוכות בערים שונות ברוסיה, אולם חידוש התהלוכות נעשה כפסטיבל חילוני ולא כחלק מטקסים דתיים.

בארצות בהם מהגרים רוסים רבים נערכות תהלוכות מסלניצה, כחלק משימור התרבות הרוסית בקרב המהגרים. תהלוכות אלה נערכות לעיתים במועדים השונים ממועדי החג הדתי, והן חילוניות באופיין.

==ראו גם==
* מרדי גרא - הגרסה של החג בנצרות הקתולית

==קישורים חיצוניים==

*[https://web.archive.org/web/20080109033440/http://www.sras.org/Maslenitsa_blin תיאור הפסטיבל] 
*[http://www.scn.org/arts/russfolk/maslenitsa.htm תיאור הפסטיבל] 
* [http://tlv100.walla.co.il/?w=/905/1442637/@@/item/printer מנהגי החג], וואלה תל אביב
* 

קטגוריה:מועדים נוצריים
קטגוריה:מנהגים נוצריים
קטגוריה:הכנסייה האורתודוקסית הרוסית
The Man Who Sold the World (אלבום)

The Man Who Sold the World הוא אלבום אולפן של המוזיקאי דייוויד בואי משנת 1970.

רבים רואים באלבום זה את מבשר הפאנק. אחרי Space Oddity שאופיין בצלילים אקוסטיים, פגש בואי את הגיטריסט מיק רונסון והוציא אלבום רווי גיטרות בסגנון רוק כבד. בהקלטת אלבום זה גיבש סביבו את הלהקה שתהפך לימים ללהקת "העכבישים ממאדים".<br /> על עטיפת האלבום מצולם בואי עם שמלה, מהלך שאליו דחפה אשתו דאז אנג'י. צילום זה גרם להתעסקות מוגברת בזהותו המגדרית של בואי.

בשנת 1994 חידשה להקת נירוונה את שיר הנושא באלבומה MTV Unplugged in New York, גרסה שהנחילה לשיר הצלחה מחודשת.

== כתיבה והקלטה ==
הכתיבה והחזרות לאלבום היו בביתו של בואי באולם האדון, קנהאם, בית אחוזה אדוארדי שהוסב לבניין דירות אשר תואר כבעל אווירה כמו "סלון של דרקולה". כשבואי היה שקוע עם אשתו החדשה אנג'י באותה תקופה, המוזיקה הייתה מסודרת במידה רבה על ידי הגיטריסט מיק רונסון והבסיסט / מפיק טוני ויסקונטי. אף על פי שבואי מזוהה באופן רשמי כמלחין של כל המוזיקה באלבום, הביוגרף פיטר דוגט ציטט את ויסקונטי ואמר כי "השירים נכתבו על ידי ארבעתנו, היינו מתמקמים במרתף, ובואי היה אומר רק אם הוא מחבב אותם או לא". בסיפורו של דוגט, "הלהקה (לפעמים בואי תרם עם גיטרה, לפעמים לא) הייתה מקליטה רצועה אינסטרומנטלית, שאולי או לא מבוססת על רעיון מקורי של בואי, ואז, ברגע האחרון, בואי היה מתרברב על הספה שעליה הוא ישב עם אשתו, וחשב על המילים". למרות המטרד שלו עם הקיבעון של בואי בחיי הנישואין במהלך ההקלטות של The Man Who Sold the World, ויסקונטי עדיין דירג את זה כעבודה הטובה ביותר שלו עם בואי עד 1980 עם Scary Monsters (And Super Creeps).

בואי עצמו ציטט בראיון ב-1998 ואמר: "באמת התנגדתי לרושם שאני לא כותב את השירים של The Man Who Sold the World. אלא רק בדקתי את השינויים באקורדים, אף אחד לא כותב שינויי אקורדים ככה". לדוגמה, "The Width of a Circle" ו-"The Supermen" כבר היו קיימים לפני המפגשים. ראלף מייס ניגן סינתיסייזר מודולרי של מואג שהושאל מג'ורג' האריסון. מייס היה פסנתרן בן 40, שהיה גם מנהל מחלקת המוזיקה הקלאסית של מרקורי רקורדס.

== שירי האלבום ==

== משתתפים ==
* דייוויד בואי - שירה, גיטרה, סטיילופון
* מיק רונסון - גיטרה, קולות
* טוני ויסקונטי - בס, פסנתר, גיטרה, מפיק
* מיק וודמנסי - תופים, כלי הקשה
* ראלף מייס - מוג סינתיסייזר
* קן סקוט - טכנאי קול

==קישורים חיצוניים==

קטגוריה:אלבומי 1970
קטגוריה:ערכים שבהם תבנית בריטניקה אינה מתאימה
קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומי חברת מרקורי רקורדס
פלובדיב (מחוז)

מחוז (אובלסט) פלובדיב (בבולגרית: Област Пловдив) הוא אחד מ-28 מחוזות בולגריה ובירתו היא העיר פלובדיב.

מחוז פלובדיב ממוקם בדרום מרכז בולגריה, באזור אשר במשך מאות שנים כונה פלך רומליה, עת שלטה במקום האימפריה העות'מאנית. בשטח המחוז נכללות 18 רשויות מקומיות. במחוז פלובדיב מצוי מישור תראקיה העילי, השטח המישורי שבעמק הנהר מריצה וכן חלק מרכס הבלקן המרכזי, אשר תחילתו במעבר ההרים Arabakonak והוא מגיע עד למעבר ההרים Vratnik. הנקודה הגבוהה ביותר לאורך 207 הקילומטרים שלו, היא פסגת בוטב (2,376 מ'), שהיא הפסגה הגבוהה ברכס הבלקן כולו.

== היסטוריה ==
האזור יושב בתקופת ממלכת אודריסה, במאה ה-6 לפנה"ס ונכבש על ידי פיליפוס השני מלך מוקדון בשנים 343-342 לפני הספירה. החל מ-42 לפנה"ס ועד 1346 נשלט האזור על ידי האימפריה הרומית המערבית ואחר כך המזרחית, כאשר בתווך נשלט מעת לעת על ידי האימפריה הבולגרית הראשונה והשנייה. ב-1346 כבש את האזור הסולטאן העות'מאני מוראט הראשון ועד ל-1878 היה החבל, חלק מאיילט ואחר כך ווילאייט רומליה. לאחר המלחמה העות'מאנית-רוסית (1877–1878) נכללו שטחי המחוז בשטח המחוז העות'מאני האוטונומי רומליה המזרחית. ב-1885 סופחו שטחי המחוז לנסיכות הבולגרית, אשר בהמשך הפכה למדינת הלאום, בולגריה.

==כלכלה ==
באזור נבנו סכרים רבים המשמשים לחקלאות, השקיה ואגירה והוא שופע מעיינות מרפא. כלכלת המחוז נסמכת על חקלאות שלחין, אשר במסגרתה מגדלים פירות וירקות וכן חיטה ואורז. 
כמו כן, יש באזור ההררי כרמים ובהם מגדלים ענבים לתעשיית יין מקומית.
במקביל התפתחה תעשיית מזון ענפה, המתבססת על הגידולים החקלאיים. בעשור הראשון של המאה ה-21 מיצב עצמו המחוז גם כמחוז תיירותי, בעיקר בתחום תיירות המרפא.

==קישורים חיצוניים==

* 

פלובדיב
שלישיית הופל'ה

שלישיית הוֹפָּל'ה היא להקת בידור בסגנון "הגשש החיוור" המורכבת משלושה קומיקאים חרדים שחזרו בתשובה. הופל'ה מציגים מצבים בחברה החילונית ו/או החרדית בצורה קומית ברוח היהדות, וחלק מההצגות יצא על גבי דיסקים לצפייה. 

הלהקה הוקמה ב-1997 על ידי שלושה שחקני תיאטרון לשעבר: עופר הלוי, יוסף סיקוראל ושלמה צים שהכירו בלימודיהם בבית צבי. בתחילה, שם הלהקה היה הופה הולה והוא נבחר מהשיר "הופה הולה" (פרודיה על השיר של "הבטלנים") אותו הם מבצעים בהצגה "לא כל העולם במה", אך עקב זכויות היוצרים על שם זה נאלצו השלישייה לשנות את שם הלהקה ולקרוא לה "הופל'ה". 

ב-2005 התפרקה השלישייה ובסוכות 2009 התאחדו מחדש. 

הלהקה חברה גם בארגון "אמנים משמחי לב" היוצר תרבות יהודית (הצגות, שירים וכדומה).

==חברי הלהקה==
===עופר הלוי===

עופר הלוי למד משחק בבית הספר למשחק בית צבי.
באפריל 1995 העלה בפסטיבל תיאטרונטו את הצגת היחיד "כאן מעבר לכביש".

===יוסף סיקוראל===
נולד ב-23 ביוני 1964 בבאר שבע. בין השנים 1989–1992 למד משחק בבית צבי. ב-1993 שיחק לצד משה איבגי, אבי יפה וגבי עמרני במחזה "התוכים של יחזקאל" מאת גורן אגמון שעלה בפסטיבל עכו. שיחק בתיאטרון בית ליסין. בשנת 1995 גילם את בבר בסרטו של שבי גביזון "חולה אהבה בשיכון ג'". השתתף בתפקיד אורח בסדרה "הפוך". ב-1997 השתתף בסרט הטלוויזיה "עיניים שלי" שכתב יואב כ"ץ וביים אורי רוזנקווס, מתוך התשיעולוגייה "סיפורים קצרים על אהבה" לצד שירילי דשא ואברהם ומיכה סלקטר. ב-2009 השתתף בסרטו של חיים חזין "מעשה מביטחון" לצד משה לוי, משה אדלר ומוטי בן ישי. ב-2012 כתב ושיחק בהצגת היחיד בבימויו של עופר הלוי "שפוי!" בפסטיבל תיאטרונטו. ב-2023 השתתף לצד בנו אברהם חיים בתוכנית "המאסטרו" של קול חי מיוזיק.

===שלמה (שלומי) צים (צימרמן)===
למד בבית צבי, ובמהלך לימודיו שם החזיר את אביתר לזר בתשובה. מדריך מוסמך לטאי צ'י מטעם המרכז הישראלי לטאי צ'י. מדריך מוסמך להוראת אמנות הלחימה על ידי מכון וינגייט. מורה לשיטת פלדנקרייז ומורה לשיטת פאולה. מורה למשחק בתורת החיים - בית הספר לקולנוע יהודי. ב-2012 גילם חסיד במשתה פורים בסרט "למלא את החלל" שכתבה וביימה רמה בורשטין. ב-2022 שיחק בקליפ לשיר "Baruch Hashem It’s Shabbos" של יעקב שוואקי. 

מתגורר בתל אביב, ומשתייך לקהילתו של הרב מרדכי אוירבך.

==רשימת המערכונים==
המערכונים יצאו לאור בהוצאת חברת גרינטק:
#לא כל העולם במה- הצגת הפיילוט, בה הם מספרים את סיפור חזרתם בתשובה. השיר המרכזי בהצגה, "הופה הולה" (פרודיה על השיר של "דטנר וקושניר") נתן להם את שמם.
#שעת האפס - שלישיית אחים שנפרדו דרכיהם נפגשים ב"שבעה" על אמם.
#רוצים שלום בבית - על זוגיות ובעיית הגירושין.
#חפים מפשע - חרדי, חילוני ופלסטיני נקלעים לאותו תא כלא.
#משימה בשטח האויב - חייל חרדי במשימה בעזה.
#איזה קטעים - מערכונים קצרים.
#חיים ומוות ביד הלשון - סיפור בנוסח בגתן ותרש המבוסס על אגדת חז"ל. בנוסף לשלישייה משתתפים בהצגה אביתר לזר, שמואל אשכנזי ויהודה שוקרון (כיום שדרן רדיו ב"קול ברמה").
#הפוך על הפוך - הצגת האיחוד. סיפור קומי של השלישייה על רקע הבחירות, והסתבכות כביכול עם חובות.
#הסיפור מאחורי הבמה - הצגת יחיד של עופר המספרת על חזרתו בתשובה.
#הנבחרים - לקט מהצגות.

==קישורים חיצוניים==
* 
* 
* 
* 
* (כתבה על יוסף סיקוראל)
* 

==הערות שוליים==

הופל'ה
קטגוריה:יהדות חרדית בישראל
קטגוריה:אמנים ישראלים שחזרו בתשובה
קטגוריה:בוגרי בית צבי
קטגוריה:יוצרי קולנוע חרדי
רפה נוי (סרט)

רפה-נוי (באנגלית: Rapa-Nui) הוא סרט קולנוע מסוגת הדרמה התקופתית שהופק בשנת 1994 בידי קווין קוסטנר.

==עלילה==
הסרט מבוסס באופן רופף על השערות הקשורות לתעלומת אי הפסחא. בסרט מתואר משולש אהבה בין בן מעמד האדונים ("ארוכי האוזניים"), בן מעמד העבדים ("קצרי האוזניים") ובין אישה ששניהם מאוהבים בה, גם היא ממעמד העבדים.

במהלך הסרט ניתן לראות כיצד בני מעמד האדונים משעבדים את בני מעמד העבדים לבנות עבורם פסלי אבן ענקיים המכונים "מואי". הסרט מתאר גם את "פולחן איש הציפור" בו אנשים מקבוצות שונות מתחרים זה בזה מי יביא ראשון ביצה של ציפור מיוחדת שחיה באי. הפולחן הופך בסוף גם לקרב על ליבה של בת המעמד הנמוך אשר במרכז משולש האהבה. בן מעמד האדונים זוכה בתחרות ובליבה של הנערה. הסרט מתייחס גם לעובדה שעצים רבים נכרתים על מנת לבנות מזחלות להובלת פסלי המואי.

בסוף הסרט, בני מעמד העבדים מורדים בבני מעמד האדונים ומפילים חלק מפסלי המואי. הנערה ממשולש האהבה יולדת ובסוף היא, התינוק ובן מעמד האדונים בורחים מהאי בסירה קטנה.

== מקור שם הסרט ==

"רפה נוי" הוא שמו הפולינזי של אי הפסחא מאז אמצע המאה ה-19, קודם לכן כינו אותו הילידים "טה פיטו או טה הנואה" (Te Pito O Te Henua) שפירושו "טבור העולם". האי מוכר יותר בעולם בשם שנתן לו חוקר הארצות ההולנדי יאקוב רוחבן, משום שהאי התגלה לו לראשונה בחג הפסחא (5 באפריל 1722).

==קישורים חיצוניים==

* 

קטגוריה:סרטי האחים וורנר
קטגוריה:סרטים אמריקאיים
דמדומים 3: ליקוי חמה

דמדומים 3: ליקוי חמה (באנגלית: The Twilight Saga: Eclipse) הוא סרט פנטזיה רומנטי אמריקאי משנת 2010 המבוסס על הרומן "ליקוי חמה" מאת סטפני מאייר. "Summit Entertainment" אישרו את הסרט בפברואר 2009. הסרט בוים על ידי דייוויד סלייד ומככבים בו קריסטן סטיוארט, רוברט פטינסון וטיילור לאוטנר כבלה סוואן, אדוארד קאלן וג'ייקוב בלאק. מליסה רוזנברג, אשר כתבה את התסריטים לשני הסרטים הקודמים, חזרה כתסריטאית. הצילומים החלו ב-17 באוגוסט 2009 והסתיימו בסוף אוקטובר, כשחודש לאחר מכן החל פוסט-פרודקשן.

הסרט יצא ברחבי העולם ב-30 ביוני 2010 בבתי קולנוע, והיה הסרט הראשון בסדרה לצאת ב-IMAX.

== עלילה ==
בסרט ממשיך סיפור האהבה בין אדוארד קאלן הערפד, לבין בלה סוואן, נערה אנושית בת 18, שגרה עם אביה בפורקס. בסרט זה בלה מתקרבת לג'ייקוב בלאק, איש זאב, ומעוניינת בידידותו, בעוד הוא מעוניין בקשר רומנטי. בלה נדרשת לבחור בין ג'ייקוב לאדוארד, ובכך גם לקבוע האם תהפוך לערפדה או תישאר אנושית. בלה בוחרת לבסוף להינשא לאדוארד.

בסרט מופיעה דמותה של ערפדה בשם ויקטוריה; בעבר אדוארד הרג את ג'יימס, בן זוגה. ויקטוריה מנסה להרוג את בלה כנקמה על כך. הערפדים ואנשי הזאב בפורקס ובסביבתה מתאחדים כדי להגן על בלה מפני ויקטוריה, ואילו ויקטוריה מקימה צבא ערפדים חדשים שיילחם במשפחת הערפדים קאלן ויהרוג את בלה. שני הצדדים מתאמנים לקראת הקרב. ג'ייקוב מגלה שבלה בחרה באדוארד על פניו, ורוצה למות בקרב. בלה מנסה לעצור אותו, מסבירה לו כמה הוא חשוב לה ומבקשת ממנו לנשק אותה; היא חשה שהיא מאוהבת גם בו, אך לבסוף נשארת עם אדוארד.

במהלך הקרב אנשי הזאב ומשפחת קאלן מנצחים בקלות את צבאה של ויקטוריה. ויקטוריה, שהשתמשה בקרב כהסחת דעת, מגיעה לצד ערפד בשם ריילי, אל המקום שבו בלה ואדוארד מסתתרים, ומנסה להרוג את בלה. סת', איש הזאב, הורג את ריילי. ויקטוריה נשארת לבד ומנסה לברוח. אדוארד תופס אותה, הורג אותה ושורף את גופתה.

לאחר הקרב מתברר שג'ייקוב, איש הזאב, נפצע בכל פלג גופו הימני. בלה מבקרת אותו והשניים מנסים לשמור על ידידותם. אך לאחר שאדוארד שולח לג'ייקוב הזמנה לחתונה שלו ושל בלה, הוא עוזב את ביתו ומתרחק מבלה.

==צוות שחקנים==
*קריסטן סטיוארט - בלה סוואן
*רוברט פטינסון - אדוארד קאלן
*טיילור לאוטנר - ג'ייקוב בלאק
*ברייס דאלאס הווארד - ויקטוריה
*בילי בורק - צ'רלי סוואן
*דקוטה פנינג - ג'יין
*פיטר פצ'ינלי - קרלייל קאלן
*אליזבת ריזר - אסמה קאלן
*ג'קסון ראת'בון - ג'ספר הייל
*קלן לוץ - אמט קאלן
*אשלי גרין - אליס קאלן
*ניקי ריד - רוזלי הייל
*אנה קנדריק - ג'סיקה סטנלי
*מייקל ולץ - מייק ניוטון
*ג'סטין צ'ון - אריק יורקי
*כריסטיאן סראטוס - אנג'לה ובר
*זאווייר סמואל - ריילי בירס
*שרה קלארק - רנה דווייר
*גיל בירמינגהם - בילי בלאק
* דניאל קדמור פליקס הוולטורי

== ביקורות ==
הביקורות על הסרט היו מעורבות, אבל חמות יותר מהביקורות של קודמו, ירח חדש. הסרט קיבל דירוג ממוצע של 48% באתר Rotten Tomatoes, בהתבסס על 246 ביקורות, עם ציון של 5.50 מתוך 10<ref></ref>. באתר Metacritic, הסרט קיבל דירוג ממוצע של 58 מתוך 100<ref></ref>.

== קישורים חיצוניים ==
* 

* 
* 
* 

== הערות שוליים ==

קטגוריה:סרטי 2010
קטגוריה:דמדומים (סדרת סרטים)
קטגוריה:סרטי פנטזיה
קטגוריה:סרטים מבוססי ספרים
קטגוריה:סרטי ערפדים
קטגוריה:סרטי המשך אמריקאיים
קטגוריה:סרטי נעורים אמריקאיים
Never Let Me Down (אלבום)

Never Let Me Down הוא אלבום אולפן משנת 1987 של המוזיקאי דייוויד בואי. מבקרי המוזיקה העניקו לאלבום ביקורת שלילית והמכירות היו נמוכות ביחס לאלבומיו הקודמים. לימים סיפר בואי בראיון כי לדעתו זה האלבום הגרוע ביותר שלו.

השחקן מיקי רורק שר קטע ראפ בשיר (Shining Star (Makin' My Love.

לאחר הוצאת האלבום יצא בואי לסיבוב ההופעות העולמי Glass Spider. המופע היה תיאטרלי ורב משתתפים, והתרחש תחת תפאורת עכביש ענק. הוא היה גדוש בלהיטי עבר וזכה להצלחה מסחרית.

== רשימת הקטעים באלבום ==

== משתתפים ==
* דייוויד בואי - שירה, גיטרה, קלידים, תוף, קולות רקע
* קרלוס אלומר - גיטרה, סינתיסייזר גיטרה, תוף, קולות רקע
* ארדל קיזילקאי - קלידים, תוף, בס, חצוצרה, קולות רקע, כינור
* פיטר פרמפטון - גיטרה
* פיליפ סייס - פסנתר, קלידים
* כרמינה רוחאס - בס
* ארל גרדנר - פלוגלהורן
* מרצה בנט - כלי הקשה
* סטן הריסון - סקסופון אלט
* לורי פרינק - חצוצרה
* סטיב אלסון - סקסופון בריטון
* לני פיקט - סקסופון טנור
* רובין קלארק, לוני גרובס, דיווה גריי, גורדון גורדי - קולות רקע
* מקדינס סיד - גיטרה בשירים Bang Bang, Time Will Crawl, Day-In Day-Out
* מיקי רורק - קטע ראפ בשיר (Shining Star (Makin' My Love
* מפיקים: דייוויד בואי, דייוויד ריצ'רדס

==קישורים חיצוניים==

קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומי חברת EMI
קטגוריה:אלבומים שהוקלטו באולפני אווטאר
הרכב כימי

הרכב כימי של חומר מתאר את מרכיביו היסודיים.

חומר טהור עשוי ממולקולות שכולן זהות זו לזו, ההרכב הכימי שלו ניתן על ידי הנוסחה הכימית של המולקולה, המתארת את האטומים המרכיבים את המולקולה. דוגמאות:

: <math>\ \mathrm {H_2O}</math> (מולקולת מים; מורכבת משני אטומי מימן ואטום חמצן אחד).

: <math>\ \mathrm {NH_3}</math> (מולקולת אמוניה; מורכבת משלושה אטומי מימן ואטום חנקן אחד).

: <math>\ \mathrm {NaOH}</math> (מולקולת נתרן הידרוקסידי; מורכבת מאטום נתרן, אטום חמצן ואטום מימן).

תערובת מכילה מולקולות שלא כולן זהות זו לזו, ההרכב הכימי של תערובת ניתן על ידי פירוט זהות המולקולות שהתערובת מכילה ואת חלקן היחסי בתערובת. 

בירור ההרכב הכימי של חומר נתון קרוי אנליזה כימית. לכך משמשות טכניקות שונות, כגון ספקטרומטר אופטי.

==קישורים חיצוניים==

קטגוריה:כימיה
קיוסטנדיל (מחוז)

מחוז (אובלסט) קיוסטנדיל (בבולגרית: Област Кюстендил) הוא אחד מ-28 מחוזות בולגריה השוכן בדרום מערב המדינה. המחוז משתרע על כ 2.7% משטח המדינה ועיר הבירה שלו היא קיוסטנדיל.

==גאוגרפיה==
במערבו של המחוז עובר הגבול בין בולגריה לסרביה ומקדוניה הצפונית. מבחינה טופוגרפית בדרום המחוז נמצא הר אוסוגובו, שפסגתו הגבוהה ביותר, רואן, מתנשאת לגובה של 2,251 מטרים, אשר למראשיתו עמקי הנהרות באריצה ודרגוביצה, שהם יובלים של הנהר סטרומה ובצפון מערבו רכס הרי רילה.

במחוז שורר אקלים ממוזג, והיערות מורכבים ברובם מעצים נשירים. המחוז כולל 9 ערים ו 182 יישובים, אשר 95.1 אחוזים מתושביהם הם בני הדת הנוצרית אורתודוקסית. מבחינת התמהיל האתני עולה, כי94 אחוזים הם בולגרים וכ-5 אחוזים הם צוענים.

==היסטוריה==
שמו של המחוז כשמה של עיר הבירה, נגזר משמו של שליט מקומי (הדספוט) קונסטנטין דראגאש, אשר היה ממוצא סרבי ושלט באזור בין 1379 ל-1395. האזור יושב בתקופת הממלכה התראקית, במאה ה-6 לפנה"ס. מ-46 לספירה ועד ראשית המאה ה-11 היה האזור פרובינציה רומית ואחר כך ביזנטית. במועד זה הפך האזור חלק מהאימפריה הבולגרית השנייה. ב-1372 הפך המחוז חלק מהאימפריה העות'מאנית, עת נכבש על ידי צבאותיו של הסולטאן מוראט הראשון. עד ל-29 בינואר 1878, היה האזור נפה עות'מאנית (סנג'ק) שהייתה חלק מאיילט (מחוז), אשר נקראה בתחילה איילט רומליה ואחר כך וילאייט הדנובה. לאחר המלחמה העות'מאנית-רוסית (1877–1878) נכללו שטחי המחוז בתוך נסיכות בולגריה, התוקף סיכומי קונגרס ברלין.

==כלכלה==
האזור עשיר בעפרה, חרסית, גרניט, פחם חום, וכבול. חלק מהמחצבים, נכרים במכרות המצויים במחוז לשימושים תעשייתיים וביתיים.

המחוז מפורסם במעיינות המרפא שבו, המושכים תיירים, בעיקר ממדינות אירופה.

במחוז נמצא מנזר רילה, שהוא אתר מורשת עולמית.

==קישורים חיצוניים==

* 

==הערות שוליים==

קיוסטנדיל
David Bowie (אלבום, 1967)

David Bowie הוא אלבום האולפן הראשון של המוזיקאי דייוויד בואי, משנת 1967. האלבום זכה לביקורות פושרות, ובואי ראה את הצלחתו רק שנתיים לאחר מכן, עם האלבום Space Oddity.

ההשפעות על בואי בזמן כתיבת האלבום כללו את התיאטרון, אליו היה מחובר בתקופת הלימודים, והלהקות פינק פלויד, הרולינג סטונז והביטלס.

באופן מקרי יצא האלבום בדיוק ביום בו יצא לאור, לאחר ציפייה ובניית מתח ארוכה, האלבום Sgt. Pepper's Lonely Hearts Club Band של הביטלס ולפיכך לא משך בשעתו כל תשומת לב.

== רשימת שירים ==
*כל השירים נכתבו בידי דייוויד בואי
# Uncle Arthur – 2:07
# Sell Me a Coat – 2:58
# Rubber Band – 2:17
# Love You Till Tuesday – 3:09
# There Is a Happy Land – 3:11
# We Are Hungry Men – 2:58
# When I Live My Dream – 3:22
# Little Bombardier – 3:24
# Silly Boy Blue – 4:36
# Come and Buy My Toys – 2:07
# Join the Gang – 2:17
# She's Got Medals – 2:23
# Maid of Bond Street – 1:43
# Please Mr. Gravedigger – 2:35

== משתתפים ==
* דייוויד בואי - שירה, גיטרה, סקסופון
* בויס דרק - אורגן חשמלי
* דק פרנלי - גיטרה בס
* ג 'ון להוט - תופים
* מייק ורנון - מפיק מוזיקלי
* גאס דג'דון - מהנדס קול

==קישורים חיצוניים==

קטגוריה:אלבומי דייוויד בואי
קטגוריה:אלבומי בכורה מ-1967
קטגוריה:אלבומים באנגלית
וסטלנד לייסנדר

וסטלנד לייסנדר (באנגלית: Westland Lysander) הוא מטוס סיור בריטי. טיסתו הראשונה הייתה ב-15 ביוני 1936, והמטוס נמסר לשירות חיל האוויר המלכותי החל מיוני 1938.

עם כניסת בריטניה למלחמת העולם השנייה, ובייחוד עם נפילת צרפת לידי הגרמנים ב-1940, שימש המטוס להעברת סוכנים בריטים לצרפת וממנה, זאת משום שיכול היה לנחות על משטח קצר ביותר של 100 מטר. נוסף לכך, העבירו בו נשק עבור המחתרת הצרפתית. יתרון גדול נוסף היה למטוס זה שהמנוע היה יחסית שקט. היה לו אמנם רעש בדומה לזימזום של אלפי דבורים, אולם רעש זה לא הסגיר את התקרבותו לאויב.

המטוס היה בעל יכולת נשיאה של שלושה נוסעים או מכל דלק נתיק שמספיק לכ־300 ק"מ ומקלע M1919 בראונינג עם 2,000 קליעים. בנוסף, ניתן היה לחבר לכן הנסע מיתלה ל-8 פצצות במשקל של כ-20 ק"ג כל אחת.

שתי טייסות של מטוסים מסוג זה, נמסרו לחיל האוויר המלכותי המצרי בשנת 1939.

טייסת אחת של וסטלנד לייסנדר צורפה לחיל המשלוח המצרי, ופעלה במסגרתו החל מה-15 במאי 1948. בסיסה היה באל עריש. מלחמת העצמאות הייתה פעילותו המבצעית האחרונה של הלייסנדר.

==תמונות==
<gallery>
Westland Lysander - Royal Air Force Operations in Madagascar, 1942. MAD294.jpg|מבנה של לייסנדרים מעל מדגסקר, 1942
Westland Lysander - Tilshead - No. 22 (army Co-operation) Group, Royal Air Force, June-november 1940. CH1190.jpg|לייסנדר עובר תחזוקה בבסיסו באנגליה, 1940
Aircraft of the Royal Air Force 1939-1945- Westland Lysander. CH2639.jpg|לייסנדר של טייסת 2 במהלך טיסת אימון.
Groundcrew installing a Type F.24 camera into a Westland Lysander Mk II of No. 225 Squadron at RAF Tilshead, Wiltshire, September 1940. CH1313.jpg|התקנת מצלמה לגוף המטוס למשימות תצפית וצילום אווירי, 1940
Westland Lysander - Mons-en-Chaussee - Royal Air Force- France 1939-1940 C719.jpg|לייסנדר לקראת המראה מצרפת במהלך המערכה בצרפת, 1940
</gallery>

==לקריאה נוספת==
<div style="direction: ltr;">
*Pillarisetti, Jagan. [https://books.google.co.il/books/about/The_Westland_Lysander_in_Indian_Air_Forc.html?id=_bzOcg-Ke6wC&redir_esc=y The Westland Lysander in Indian Air Force Service]. P.V.S. Jagan Mohan, 2010
</div>

==קישורים חיצוניים==

==הערות שוליים==

קטגוריה:מטוסים קלים
קטגוריה:מטוסים בריטיים במלחמת העולם השנייה
קטגוריה:מטוסים במלחמת העצמאות
קטגוריה:כלי טיס בריטיים
M10

M10 (מ-Messier 10, נקרא גם NGC 6254) הוא צביר כדורי בקבוצת הכוכבים נושא הנחש הנמצא במרחק של כ-14,300 שנות אור ממערכת השמש. זהו צביר דחוס למדי עם קוטר קטן יחסית. הצביר ממוקם במרכז הקבוצה, כ-11 מעלות ממזרח לכוכב δ בנושא הנחש וכשלוש מעלות מדרום מזרח לצביר הכדורי M12.

== היסטוריה ==
הצביר התגלה על ידי שארל מסיה בשנת 1764 ותואר על ידיו בקטלוג מסיה כ"ערפילית חסרת כוכבים". רק בשנת 1783 גילה האסטרונום ויליאם הרשל שזהו צביר, ותיאר אותו כ"דחוס במיוחד".

בהירות נראיתו של הצביר היא מדרגה 6.6 וניתן להבחין בו בקלות באמצעות משקפת בה הוא נראה ככתם מעורפל שגודלו כשליש מגודלו של הירח המלא. למעשה, גודלו יותר מכפול, אך מכיוון שרוב מוחלט של כוכביו נמצא במחצית הרדיוס של הצביר, נחוץ טלסקופ מקצועי כדי להבחין בצביר במלואו. 

== מאפייני הצביר ==
קוטרו של M10 הוא כ-83 שנות אור, אך בתצפית באמצעות ציוד חובבים נראה שגודלו הוא פחות ממחצית, שכן כמעט כל כוכביו מרוכזים בקוטר של כ-35 שנות אור. מרחקו ממערכת השמש הוא כ-14,300 שנות אור כך שגודלו הזוויתי הוא כ-20 דקות קשת - כשני שלישים מגודלו הזוויתי של הירח המלא. צפיפותו גבוהה במיוחד במרכזו ועד היום התגלו בו 4 כוכבים משתנים בלבד. עוצמת ההארה הכוללת של הצביר היא רק פי 38,000 מעוצמת ההארה של השמש והספקטרום הכולל של אור הצביר מתאים לסוג ספקטרלי F3.

== קישורים חיצוניים ==

* [http://messier.seds.org/m/m010.html M10] בקטלוג מסיה באתר SEDS.
* 

== הערות שוליים ==

10
10
קטגוריה:קבוצת הכוכבים נושא הנחש
אימונית

אימונית טיפוסית
שלושה גברים עם מכנסי טרנינג
רקדן [[ברייקדאנס עם אימונית]]
אימונית (בסלנג: טרנינג; מאנגלית: Training Suits - בגד אימון) היא בגד אשר מורכב בדרך כלל משני חלקים: מכנסיים ומקטורן (ז'קט). האימונית עשויה מכותנה, מסיב סינתטי (לרוב פוליאסטר) או מתערובות שלהם. המקטורן כולל רוכסן וכיסים. האימוניות מיוצרות בשלל צבעים ועיצובים.

מכנסי האימונית עשויים בדרך כלל מכותנה ובאופן מסורתי הם מיוצרים בצבע אפור אף על פי שכיום הם זמינים למעשה במגוון רחב של צבעים ועיצובים. המאפיין הבולט ברוב מכנסי הטרנינג הוא הרצועה האלסטית הממוקמת באזור המותן.

הגזרה הרחבה והרופפת של המכנסיים מעניקים למכנסיים גמישות ונוחות יתרה. בשל רמת הנוחיות שהם מספקות, מכנסי הטרנינג הפכו עם השנים לפריט לבוש נפוץ.

האימונית נועדה במקור לשימוש בספורט - ספורטאים נוהגים ללבוש את האימוניות מעל לביגוד אותו הם לובשים בתחרויות (כגון חולצות ריצה ומכנסיים קצרים או בגדי ים) על מנת לשמור על חום הגוף ונוהגים להסיר את האימוניות לפני התחרות עצמה. עם השנים הפכה האימונית לפריט לבוש אופנתי נפוץ הן בקרב צעירים והן בקרב מבוגרים.

== אזכורים בתרבות הפופולרית ==
* האימוניות זכו לפופולריות רבה במיוחד בשנות השמונים כאשר הפכו לפריט לבוש אופנתי בקרב אמני היפ הופ וברייקדאנס רבים.
* לאורך הסרט "משחק המוות" משנת 1978 לובשת דמותו של ברוס לי אימונית צהובה במקום בגדי הקונג פו המסורתיים. ברוס לי טען כי עשה זאת על מנת להוכיח שאמנות הלחימה ג'יט קון דו אותה הוא פיתח הייתה אמנות הלחימה המודרנית הפרקטית ביותר ואיננה יומרנית כמו אומנות הקונג פו המסורתית. 
* בסדרת הטלוויזיה "הסופרנוס", דמויות חברי המאפייה של ניו ג'רזי נוהגים בדרך כלל ללבוש חליפות עסקים או אימוניות.
* טרנינגים של חברת אדידס הן פריט שמזוהה עם תרבות הגופניקים הסלאבית.

==קישורים חיצוניים==

קטגוריה:ביגוד
קטגוריה:ביגוד ספורט
אנדריי נסמצ'ני

אנדריי מיקוליוביץ' נסמצ'ני (באוקראינית: Андрій Миколайович Несмачний; נולד ב-28 בפברואר 1979 בבריאנסק) הוא כדורגלן עבר אוקראיני ששיחק בעמדת המגן בקבוצת דינמו קייב. כמו כן, הוא שיחק בנבחרת אוקראינה. נסמצ'ני היה שחקן רב יכולות שתפקד הן כמגן והן כבלם וכקשר שמאלי.

==קריירת משחק==
נסמצ'ני הוא בוגר בית הספר לכדורגל של טבריה סימפרופול. ב-1997 הוא הצטרף למועדון הבכיר דינמו קייב וערך את הופעת הבכורה שלו באותה שנה, אך במשך שלוש השנים הבאות הוא שיחק בעיקר במסגרת קבוצות משנה של דינמו קייב. בעונת הוא הפך לשחקן קבוע בקבוצה הבוגרת של דינמו, בה הוא משחק עד היום. הוא ביסס את מעמדו כאחד מהשחקנים החשובים בקבוצה וכאחד מטובי המגנים בכדורגל האוקראיני, מה שהתבטא בבחירתו לנבחרת השנה באוקראינה ב-2007.

במהלך שנותיו בקבוצה זכה נסמצ'ני עם דינמו קייב בתארים רבים: שש אליפויות ליגת העל האוקראינית בשנים 2000, 2001, 2003, 2004, 2007 ו-2009, וחמישה גביעים אוקראיניים בשנים 2000, 2003, 2005, 2006 ו-2007. הוא השתתף עם הקבוצה בקביעות גם בליגת האלופות, והיה שותף להעפלתה לחצי גמר גביע אופ"א ב-2009 ולהיותה הקבוצה האוקראינית הראשונה שעושה זאת, יחד עם שחטיור דונצק. ב-2011 פרש ממשחק פעיל.

===נבחרת אוקראינה===
בנבחרת אוקראינה ערך נסמצ'ני את הופעת הבכורה שלו במשחק מול בולגריה באפריל 2000, ומאז היה לשחקן קבע בנבחרת. הוא היה שותף להעפלה הראשונה בתולדות הנבחרת לגביע העולם, ב-2006. במונדיאל עצמו הוא שותף בכל דקות המשחק של נבחרתו, וסייע לה להעפיל עד לרבע הגמר. הוא הודיע על פרישה מהנבחרת בשנת 2009, בטענה כי הוא הפך לאחד מעדי יהוה וגם כדי להקדיש יותר זמן למשפחתו.

==קישורים חיצוניים==

* [http://www.fcdynamo.kiev.ua/en/dynamo/players?player=10 דף השחקן] באתר דינמו קייב
* [http://www.goal.com/en/people/ukraine/7230/andriy-nesmachniy פרופיל] באתר Goal.com

קטגוריה:מגני כדורגל אוקראינים
קטגוריה:בלמי כדורגל אוקראינים
קטגוריה:כדורגלנים אוקראינים
קטגוריה:כדורגלני דינמו קייב
קטגוריה:כדורגלני נבחרת אוקראינה
קטגוריה:כדורגלני מונדיאל 2006
קטגוריה:אוקראינים שנולדו ב-1979